የፌደሬሽን ምክር ቤት አባላት የችግኝ ተከላ አካሄዱ
የፌደሬሽን ምክር ቤት አባላት "የብሔር ብሔረሰቦችና ህዝቦች አንድነት ለአረንጓዴ ልማት" በሚል መሪ ቃል ኮቴቤ ገብሬኤል ተብሎ በሚጠራው የደን ስፍራ በዛሬው ዕለት የችግኝ ተከላ አካሂደዋል፡፡የችግኝ ተከላው የኢትዮጵያ ብሔር ብሔረሰቦች አንድነታቸውን  በማስጠበቅ ሀገራቸውን በዕድገት ጎዳና ማስቀጠል እንዳለባቸው ለማመላከት ያለመ ነው ተብሏል፡፡የፌደሬሽን ምክር ቤት አፈጉባኤ ወይዘሮ ኬሪያ ኢብራሂም ከዚህ በፊት የነበረውን የብሔር ጥላቻ ስብከትን በመተው ለልማት እንስበክ የሚል መልዕክት በማዘል ተከላው እየተካሄደ ነው ብለዋል፡፡ችግኞችን ከመትከል ባሻገር ከከተማ አስተዳደሩ ጋር የመንከባከብ ስራውም በቀጣይነት እንደሚሰራ አፌጉባኤዋ ገልጸዋል፡፡የአየር ንብረት ለውጥ ሳቢያ የሚከሰቱ የአየር ብክለት ለመከላከል ሁሉም ዜጋ ችግኞችን በመትከል የበኩሉን ኃላፊነት ሊወጣ ኢንደሚገባም ተጠይቋል፡፡ተከላውም የኢፌዴሪ ጠቅላይ ሚኒስትር ዶክተር ዐቢይ አህመድ በመላው ሀገሪቱ 4 ቢሊየን ችግኞችን ለመትከል በይፋ ያስጀመሩት የዘመቻ እቅድ አካል እንደሆነ ተገልጿል፡፡